Komisija. - (ES) Pone Pirmininke, kalbant apie pastarųjų savaičių neramumų (arba, jei pageidaujate - krizės) finansinėse rinkose poveikį realiai ekonomikai, pakartosiu, kad remiantis mūsų pirminėmis prognozėmis (prognozes skelbsime antradienį), taip pat kitų organų bei valstybinių ir privačių institucijų viešai skelbiamomis nuomonėmis, neramumų poveikis Europos šalių ekonominei veiklai, ekonominiam augimui ir užimtumo rodikliams 2007 m. bus jaučiamas, tačiau jis bus gana nežymus.